朮忽教

猶太教（希伯來文：יהדות），本稱一賜樂業教，或以其食肉必剔除獸筋，號為挑筋教。又以其徒常冠青帽，呼為「藍帽回回」。 其教惟祀一神，名曰雅威。教規至嚴，以直呼神名為大不敬，故相戒諱言。又以免冠朝天為黷神，故常覆青帽以蔽其首。耶穌、清真二教，皆濫觴於是。 迨及近世，教義屢變。其重經師（即拉比）之正傳，判為四宗：曰正統，曰保守，曰維新，曰復興。又有別傳曰卡拉派者，不宗《塔木德》《密西拿》諸注疏，惟《塔納赫》是遵。 蓋猶太、耶穌、清真三教，皆奉《舊約》中亞伯拉罕先知，同源而異流，故世有天啟三宗之稱。 註 據